BECKWITH] TEXT AND TRANSLATION 571 
“Ma ia hope iho, hoolohe mai oukou a i hui ka hekili, ua ka ua, 
kaikoo ka moana, he waikahe ma ka aina, olapa ka uwila, uhi ka noe, 
pio ke anuenue, ku ka punohu i ka moana, hokahi malama e poi ai 
ka ino a mao ae, aia wau ma ke kua o na mauna i ka wa molehulehu 
o ke kakahiaka. 7 
“ Kali mai oukou a i puka aku ka la, a haalele iho i ka piko o na 
mauna; ia manawa, e ike ae ai oukou ia’u e noho ana wau iloko o ka 
la, iwaena o ka Luakalai, i hoopuniia 1 na onohi Alii. 
“Aole nae kakou e halawai ia manawa; aia ko kakou halawai i 
ka ehu ahiahi; ma ka puka ana mai o ka mahina i ka po i o Ma- 
healani, alaila e hui ai au me kuu wahine. 
“ Aia a hoao maua, alaila, e hoomaka wau i ka luku maluna o ka 
aina no ka poe i hana ino mai ia oukou. 
*Nolaila, e lawe aku oe i ka hoailona o Laieikawai, he anuenue 
o kuu wahine ia.” 
A pau keia mau mea, hoi iho la oia ma ke ala ana i pii aku ai, 
hookahi malama, a halawai iho la me Kihanuilulumoku, hai aku la i 
ka hua olelo, “ Ua pono kaua, ua waiwai no hoi.” 
Komo ae la oia iloko o Kihanuilulumoku, au aku la ma ka 
moana, e like me na la o ka hele ana aku, pela no ka loihi o ka 
hoi ana mai. 
Hiki laua i Olaa, aole a Laieikawai ma, hanu ae la ua moo nei 
a puni o Hawaii, aole. Hiki laua i Maui, hanu ae la ka moo, aole no. 
Hanu aku la ia Kahoolawe, Lanai, a me Molokai, oia ole like no. 
Hiki laua i Kauai, hanu ae la a puni aole i loaa, hanu ae la i na 
mauna, aia hoi, e noho ana 1 Honopuuwaiakua, luai aku la ua o 
Kihanuilulumoku ia Kahalaomapuana. 
Tke mai la ke Alii a me kona mau kaikuaana, he mea e ka olioli. 
Aka, he mea malihini nae i ka Makaula keia kaikamahine opiopio, 
a he mea weliweli no hoi i ua Makaula nei ka ike ana i ka moo, 
aka, ma kona ano Makaula, ua hoopauia kona maka’u. 
He umikumamakahi malama, me ke anahulu, me eha la keu, oia 
ka loihi o ke kaawale ana o Kahalaomapuana mai ka la i haalele ai ia, 
Laieikawai ma, a hikii ko laua hoi ana mai mai Kealohilani mai. 
